11/09/2015
ພິທີໄຂຊຸດຝຶກອົບຮົມວຽກງານການພິມຈຳໜ່າຍ ພາຍໃຕ້ການຮ່ວມມືລະຫວ່າງກົມພິມຈຳໜ່າຍ ກະຊວງຖະແຫຼງຂ່າວ, ວັດທະນະທຳ ແລະ ທ່ອງທ່ຽວ (ຖວທ) ແລະ ກົມພິມຈຳໜ່າຍ ກະຊວງຖະແຫຼງຂ່າວ ແລະ ການສື່ສານ ແຫ່ງ ສສ ຫວຽດນາມ ໄດ້ຈັດຂຶ້ນເມື່ອວັນທີ 10 ສິງຫານີ້ ທີ່ສະຖາບັນສື່ມວນຊົນ ກະຊວງ ຖວທ ຊຶ່ງມີທ່ານ ສຈ.ດຣ. ບໍ່ແສງຄຳ ວົງດາລາ ລັດຖະມົນຕີວ່າການກະຊວງ ຖວທ, ທ່ານ ຈູວັນ ຮວາ ຫົວໜ້າກົມພິມຈຳໜ່າຍ, ການພິມ ແລະ ການຈຳໜ່າຍ ກະຊວງຖະແຫຼງຂ່າວ ແລະ ການສື່ສານ ແຫ່ງ ສສ ຫວຽດ ນາມ, ທ່ານ ນາງ ສຸພາລັກ ທິ ລະວົງ ຫົວໜ້າກົມພິມຈຳໜ່າຍ ມີບັນດາຫົວໜ້າກົມ, ຮອງກົມ, ຫົວໜ້າອຳນວຍການໂຮງພິມ, ສຳນັກພິມ, ແຂກຖືກເຊີນ ແລະ ພະນັກງານ ຈາກບັນດາໂຮງ ພິມ ແລະ ສຳນັກພິມເຂົ້າຮ່ວມ.
ທ່ານ ສຈ.ດຣ. ບໍ່ແສງຄຳ ວົງດາລາ ກ່າວເປີດຊຸດຝຶກອົບ ຮົມວ່າ: ການຈັດຕັ້ງການຝຶກ ອົບຮົມວຽກງານພິມຈຳໜ່າຍ ຄັ້ງນີ້ ຊຶ່ງເປັນນິມິດໝາຍອັນ ໜຶ່ງທີ່ສ່ອງແສງໃຫ້ເຫັນເຖິງ ຄວາມສາມັກຄີພິເສດ ແລະ ການຮ່ວມມືຮອບດ້ານ ລະ ຫວ່າງສອງປະເທດພວກເຮົາ, ເວົ້າລວມ, ເວົ້າສະເພາະແມ່ນ ການພົວພັນຮ່ວມມືລະຫວ່າງ ສອງກະຊວງ ພາຍໃຕ້ບົດບັນ ທຶກຊ່ວຍຈຳນຳກັນ, ທ່ານກ່າວ ຕື່ມວ່າ: ວຽກງານການພິມຈຳ ໜ່າຍ ເປັນວຽກ ງານໜຶ່ງທີ່ສຳ ຄັນ ໄປຄຽງຄູ່ກັບວຽກງານອື່ນໆ ໃນວຽກງານແນວຄິດວັດທະ ນະທຳ, ທັງໄດ້ປະກອບສ່ວນ ໃນພາລະກິດລວມຂອງຊາດ ບໍ່ວ່າໃນ ສະໄໝຕໍ່ສູ້ປົດປ່ອຍ ຊາດ ກໍຄືໃນສະໄໝປົກປັກຮັກ ສາ ແລະ ສ້າງສາປະເທດຊາດ ພະນັກງານນັກຮົບທີ່ເຮັດວຽກ ການປະດິດຄິດແຕ່ງ, ການພິມ, ການຈຳໜ່າຍ ຍາມໃດກໍໄດ້ ປະກອບສ່ວນຢ່າງຫ້າວຫັນຕໍ່ ໜ້າທີ່ວຽກງານທີ່ພັກ-ລັດ ແລະ ປະຊາຊົນມອບໝາຍ. ໄປຄຽງ ຄູ່ກັນນັ້ນ ວຽກງານ ພິມຈຳໜ່າຍ ກໍມີການເຕີບໃຫຍ່ຂະຫຍາຍ ຕົວເປັນກ້າວໆມາ ໂດຍສະ ເພາະໃນໄລຍະທີ່ມີແນວທາງ ແລະ ນະໂຍບາຍການປ່ຽນ ແປງໃໝ່ຂອງພັກ-ລັດຖະບານ ຊຶ່ງສະແດງອອກ ໃນເມື່ອກ່ອນ ມີໂຮງພິມ, ສຳນັກພິມບໍ່ພໍເທົ່າ ໃດແຫ່ງຢູ່ເຂດປົດປ່ອຍ ແລະ ຢູ່ບັນດາຕົວເມືອງໃຫຍ່, ແຕ່ ມາຮອດປະຈຸບັນນີ້ ບັນດາໂຮງ ພິມ, ຮ້ານພິມ ແລະ ຮ້ານອອກ ແບບພິມ ໄດ້ມີເຖິງ 100 ກວ່າ ແຫ່ງ, ສຳນັກພິມ 10 ກວ່າແຫ່ງ, ການຝຶກອົບ ຮົມຄັ້ງນີ້ ຈະດຳ ເນີນເປັນເວລາ 5 ວັນ ບັນດາ ສະຫາຍ ຈົ່ງໄດ້ເອົາໃຈໃສ່ແລກ ປ່ຽນຄວາມຄິດຄວາມເຫັນ, ຍາດແຍ່ງຮັບເອົາຄວາມຮູ້ ແລະ ປະສົບການນຳບັນດາວິ ທະຍາກອນ ທັງນີ້ ແນໃສ່ເພື່ອ ນຳເອົາໄປໝູນໃຊ້ຢູ່ໃນໂຮງ ພິມ, ສຳນັກພິມໃຫ້ນັບມື້ພັດ ທະນາດີຂຶ້ນເປັນກ້າວໆ.
ຊຸດອົບຮົມຄັ້ງນີ້ ບັນດາຜູ້ ເຂົ້າຮ່ວມຈະໄດ້ຮັບຟັງການ ສະເໜີກ່ຽວກັບວຽກງານການ ພິມຈຳໜ່າຍຂອງ ສສ ຫວຽດ ນາມ, ເຜີຍແຜ່ກ່ຽວກັບວຽກ ງານສຳນັກພິມ, ວຽກງານການ ພິມ, ວຽກງານການຈຳໜ່າຍ ປື້ມ ແລະ ສິ່ງພິມອື່ນໆ.